钦定古今图书集成/明伦汇编/氏族典/第060卷 > 徐栻
## 钦定古今图书集成/明伦汇编/氏族典/第060卷 > 徐栻

按《明外史徐栻传》：“栻字世寅，常熟人。嘉靖二十六年
进士。除宜春知县。以严嵩家人恣横，缚而笞之。然政
廉明，考最，擢南京御史。上兵计七事，语侵赵文华，嵩
益怒。会京察，谪栻浙江布政司都事。历迁山东右布
政使。隆庆五年，擢右副都御史，巡抚江西。万历初，进
南京工部侍郎，寻改兵部侍郎，巡抚浙江。六年，入为”
邢部左侍郎。寻进南京工部尚书。言者论之，乃罢归。
栻从子待聘，字廷珍，万历中进士。仕至陕西按察司
使。